Document ID: 32004D0543

KOMISJONI OTSUS,
30. juuni 2004,
mis kehtestab määruse (EÜ) nr 2182/2002 artiklites 13 ja 14 ettenähtud tegevuste rahastamiseks mõeldud ühenduse tubakaalase uurimustöö ja teabelevi fondi vahendite lõpliku jaotuse liikmesriikide vahel 2004. aastaks
(teatavaks tehtud numbri K(2004) 2411 all)
(2004/543/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 30. juuni 1992. aasta määrust (EMÜ) nr 2075/92 toortubakaturu ühise korralduse kohta, (1) ja eriti selle artiklit 14 a,
ning arvestades, et:
(1)
Komisjoni 6. detsembri 2002. aasta määruse (EÜ) nr 2182/2002 artiklid 13 ja 14, mis sisaldavad nõukogu määruse (EMÜ) nr 2075/92 rakendussätteid ühenduse tubakaalase uurimustöö ja teabelevi fondi osas, (2) näevad ette aktsioonid tootmise ümbersuunamise kasuks. Neid aktsioone rahastatakse määruse (EMÜ) nr 2075/92 artikli 13 alusel asutatud ühenduse tubakaalase uurimustöö ja teabelevi fondist.
(2)
Ühenduse tubakaalase uurimustöö ja teabelevi fondi 2004. aastaks eraldatud vahendid kokku ulatuvad 28,8 miljoni euroni, millest 50 % tuleb määrata eritegevustele tubakatootjate ümbersuunamiseks teistele kultuuridele või muudele töökohti loovatele majandustegevustele ja sellealasele uurimistööle.
(3)
Kooskõlas määruse (EÜ) nr 2182/2002 artikli 17 paragrahviga 4 ja artikliga 26 tuleks seega enne 30. juunit 2004 asjaomaste liikmesriikide vahel ümber jaotada 2004. aastaks eraldatud summa liikmesriikidelt saabunud taotluste alusel toortubakaturul sekkumisega seonduvate aktsioonide arvestusliku finantseerimiskava põhjal.
(4)
Käesoleva otsusega ettenähtud meetmed on kooskõlas toortubakaturu korralduskomitee arvamusega,
ON VASTU VÕTNUD KÄESOLEVA OTSUSE:
Artikkel 1
Määruse (EÜ) nr 2182/2002 artiklites 13 ja 14 ettenähtud tegevuste rahastamiseks mõeldud ühenduse tubakaalase uurimustöö ja teabelevi fondi vahendite lõplik jaotus liikmesriikide vahel 2004. aastaks on esitatud lisas.
Artikkel 2
Käesolev otsus on adresseeritud liikmesriikidele.
Brüssel, 30. juuni 2004

Labels: 15
17
6